Kamu bisa jelasin ke aku soal Komisi Pengawas Persaingan Usaha dalam bahasa jawa?

Komisi Pengawas Persaingan Usaha utawi ingkang asring dipuncekak KPPU inggih punika salah satunggaling lembaga independen ing Indonesia ingkang dipunbentuk kanggé mbentuk amanat Undhang-undhang no. 5 taun 1999 ngèngingi larangan praktik monopoli lan persaingan usaha boten séhat.

KPPU gadhah tugas kanggé ngawasi tigang prakawis wonten ing UU kasebat:

Kekancingan ingkang dipunlarang, inggih punika nindakaken kekancingan kaliyan pihak sanèsipun kanggé kanthi sesarengan ngontrol prodhuksi lan utawi masaraken barang lan jasa ingkang saged njalari wontenipun prakti monopoli lan utawi persaingan usaha boten séhat kados kekancingan bab netepaken regi, dikriminasi regi, boikot, kekancingan ingkang rahasia, oligopoli, predatory pricing, pambageyan wewengkon, kartel, trust (persekuthuan), lan kekancingan kaliyan pihak manca nagari ingkang saged njalari persaingn usaha boten séhat.

Kegiyatan ingakng dipunlarang, inggih punika nindakaken kontrol produksi lan utawi masaraken kanthi ngatur pasokan, ngatu pasar ingkang saged njalari wontenipun praktik monopoli lan utawi persaingan usaha boten séhat.

Posisi dominan, pelaku usaha ingang nyalagunakaken posisi dominan ingkang dipungadhahi kanggé matesi pasar, ngalangi hak- hak konsumen, utawi ngambat bisnis pelaku usaha sanèsipun.

Kangge pabukten, KPPU ngginakaken unsur pabukten per se illegal, inggih punika namung mbuktekken sak wontenipun, punapa wonten punapa boten tumindakipun, lan pabuten kanthi role of reason, ingkang paring pitakenan wonten punapa botenipn eksistensi tumindakipun ugi ningali dhampak ingkang dipunasilaken.

Kawontenanipun KPPU gadhah ancas kanggé njamin prakawis- prakawis ingkang kadadosan ing masarakat kados makaten:

Konsumen boten malih dados kurban posisi produsen minangka price taker

Kanthi wonten manéka warna jinis produk lan regi saged nggampilaken konsumen kanggé nemtokaken pilihanipun

Efisiensi alokasi sumber daya alam

Konsumen boten malih dipunapusi kanthi regi inggil nanging kualitasipun namung biyasa kemawon, ingkang asring kapanggih wonten ing pasar monopoli

Kabetahanipun konsumen saged dipunjangkepi amargi prodhusen sampun ningkataken kualitas lan layananipun

Ndadosaken regi barang lan jasa ingkang ideal, kanthi kualitas punapa déné beya prodhuksi

Mbika pasar saéngga kalodhangan kanggé para pelaku usaha dados langkung kathah malih

Nyipta inovasi wonten ing perusahaan